ДЕЖУРСТВО ПОВОДОМ ПРОДУЖЕНОГ РОКА ЗА ПОПИС 2022.

С обзиром да је, како је саопштено из Републичког завода за статистику, Попис становништва омогућен за још максимално седам дана, у Општинској управи Ковин од данас, 01. новембра 2022. организована су дежурства, како би се пописивачима јавили грађани са територије општине Ковин који евентуално, из било којих разлога, нису пописани.

Дежурство је организовано у периоду од 08.00 до 20.00 часова, а потребно је да се грађани пријаве на један од два контакта телефоном: 060/064-18-22 или 063/8108532. Пописна комисија прекинуће дежурство уколико се после прва два дана продужетка утврди да нема позива грађана са територије општине Ковин.